**D I S P O Z I Ţ I A**

 **nr. 143 din 26 aprilie 2023**

privind stabilirea structurilor, activitățile, precum și posturile pentru care se poate aproba desfășurarea activității în regim de telemuncă de către funcționarii publici din cadrul aparatului de specialitate al Consiliului Județean Cluj

Preşedintele Consiliului Judeţean Cluj,

Având în vedere referatul întocmit de către Direcția Generală Buget Finanțe-Resurse Umane nr. 16477/24.04.2023 privind stabilirea structurilor, activitățile, precum și posturile pentru care se poate aproba desfășurarea activității în regim de telemuncă de către funcționarii publici din cadrul aparatului de specialitate al Consiliului Județean Cluj;

În conformitate cu dispozițiile:

* art. 190 alin. (3)- (4), art. 191 alin (1) litera a), art. 367, art. 374 alin. (3), (5)-(9), art. 422 alin. (1) din Ordonanța de urgență nr. 57/2019 privind Codul administrativ, cu modificările și completările ulterioare;
* Legea nr. 81/2018 privind reglementarea activității de telemuncă cu modificările și completările ulterioare;
* Ordonanța de Urgență a Guvernului nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice;
* Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* Hotărârea Consiliului Județean Cluj nr. 65/2018 privind aprobarea Regulamentului de organizare și funcționare al aparatului de specialitate al Consiliului Județean Cluj, cu modificările și completările ulterioare;
* Hotărârea Consiliului Județean Cluj nr. 108/2022 privind aprobarea Organigramei și a Statului de funcții pentru aparatul de specialitate al Consiliului Județean Cluj;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se stabilesc structurile, activitățile, precum și posturile pentru care se poate aproba desfășurarea activității în regim de telemuncă de către funcționarii publici din cadrul aparatului de specialitate al Consiliului Județean Cluj, conform anexei la prezenta dispoziție.

**Art. 2.** Activitatea desfășurată în regim de telemuncă se realizează ca urmare a aprobării de către conducerea Consiliului Județean Cluj a solicitării funcționarului public și nu poate depăși 5 zile pe lună, cu respectarea obligațiilor prevăzute de legislație și a procedurilor interne.

**Art. 3.** Cu punerea în aplicare a prevederilor prezentei dispoziţii se încredinţează Serviciul Resurse Umane din cadrul Consiliului Județean Cluj și toți conducătorii compartimentelor funcționale din cadrul aparatului de specialitate al Consiliului Județean Cluj.

**Art. 4. (1)** Prezenta dispoziţie se comunică prin poșta electronică Secretarului general al județului, Direcţiei Generale Buget-Finanţe, Resurse Umane; Direcției Juridice; Direcției Dezvoltare și Investiții; Direcției Urbanism și Amenajarea Teritoriului; Direcției Administrație și Relații Publice; Direcției de Administrare a Domeniului Public și Privat al Județului Cluj; Serviciului Corp Control Președinte, Control Intern Managerial; Serviciului Audit Intern, precum şi Prefectului Judeţului Cluj.

**(2)** Conducătorii compartimentelor funcționale menționate la alin. (1) au obligația comunicării prezentei dispozițiii funcționarilor publici din subordine și transmiterii documentului de comunicare Serviciului Resurse Umane.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**